L’Epicentre inaugura L’Epilandia, el parc d'oci més gran de la Comunitat Valenciana
01 de juliol 2019

![Imagen 1](/media/iefn0d0y/96_img_7365_maqueta1.jpg)![Imagen 2](/media/vvilqgas/96_img_7412_maq2.jpg)

​![](/media/rcbbve3a/96_img_7414_cuerpo1.jpg)  
  

El centre comercial L’Epicentre ha acollit hui la inauguració de L’Epilandia, el nou espai d'oci que s'ha convertit en el més gran de tota la Comunitat Valenciana, segons han informat des del propi centre comercial. Des de hui, els xiquets i xiquetes podran gaudir d'un parc multiaventures, del parc de boles més gran d'Espanya, un 'megalego', rocòdrom, tobogans i llits elàstics, entre altres atraccions, que sumen un total de 2.000 metres quadrats.

  

L’Epilandia és un centre d'oci que està preparat per a totes les edats i que compta amb diferents àrees, com l'epiclimb, epijump o epiaventura, que busquen fomentar l'esport ja que són zones d'escalada i salts, i altres espais com l'epilego o epitower, en les quals els xicotets i les xicotetes podran crear castells i desenvolupar la seua creativitat i imaginació. 

  

A l'acte d'inauguració ha assistit l'alcalde de Sagunt, Darío Moreno, que ha tallat la cinta inaugural; junt a Manuel Chang, membre del Consell d'Administració de L’Epicentre; i la gerent del centre comercial, Elena Ribelles.  

  

![](/media/qshg0mfa/96_img_7354_cuerpo3.jpg)  
  

L'alcalde de Sagunt ha declarat que “**és una molt bona notícia per a Sagunt pel potencial d'atracció que té este nou centre d'oci. Estem parlant d'un projecte pioner a la Comunitat Valenciana que pot atraure molts turistes i visitants d'altres municipis i això és molt bo per a nosaltres; molt bo per a L'Epicentre, que es consolida com un centre comercial que conjumina restauració, botigues i ara una oferta d'oci tant per a xiquets com per a no tan xiquets, i també per a Sagunt, perquè permet que la ciutat continue creixent i desenvolupant el seu potencial**”.

  

D'altra banda, Manolo Chang, també ha destacat que “**este dia és important per al municipi però també per a València, perquè hem fet un centre d'oci que les altres comunitats no tenen. Hem creat una 'epilego', perquè els xiquets i les xiquetes puguen crear castells, un parc de boles, que és el més gran d'Espanya, i altres atraccions per a donar servici a tota la gent de la nostra ciutat i voltants. Este és el primer pas que hem donat per a poder crear un gran centre d'oci per a tota la Comunitat Valenciana, apostant especialment per Sagunt**”.

  

![](/media/kc4eu3ci/96_img_7373_cuerpo4.jpg)  
![](/media/pxdayxb1/96_img_7382_cuerpo6.jpg)  
![](/media/2r1bwygl/96_img_7387_cuerpo7.jpg)  
  

El projecte, dirigit a un ampli rang d'edats, està situat en la segona planta del centre comercial davall cobert, la qual cosa permetrà que es puga gaudir de les atraccions durant tot l'any. L'horari d'estiu és de diumenge a dijous d'11 a 22 hores i divendres i dissabte d'11 a 23 hores.

  

Amb este multiespai infantil L’Epicentre continua creixent i crea així un complement per al centre comercial, conjuminant oci, compres i restauració en un mateix espai.

*   [](http://www.facebook.com/sharer.php?u=https://aytosagunto.es/va/actualitat/l-epicentre-inaugura-l-epilandia-el-parc-d-oci-mes-gran-de-la-comunitat-valenciana/ "Facebook")
*   [](http://twitter.com/share?url=https://aytosagunto.es/va/actualitat/l-epicentre-inaugura-l-epilandia-el-parc-d-oci-mes-gran-de-la-comunitat-valenciana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-epicentre-inaugura-l-epilandia-el-parc-d-oci-mes-gran-de-la-comunitat-valenciana/ "Linked In")
*   [](mailto:?body=https://aytosagunto.es/va/actualitat/l-epicentre-inaugura-l-epilandia-el-parc-d-oci-mes-gran-de-la-comunitat-valenciana/)